b'\n_START_ARTICLE_\nMrfy\n_START_SECTION_\nZa\xc4\x8detki\n_START_PARAGRAPH_\nV obdobju pred oktobrom 2017 dva singla: "Klic" decembra 2016 in "Always (\xc4\x8ce te najdem)" aprila 2017. V okviru Ortofesta 2017 so v Orto baru nastopili ob indie rock sodobnikih Koala Voice. Oktobra 2017 so izdali tretji singl, "Anakin". Januarja 2018 je iz\xc5\xa1el \xc5\xa1e singl "Tretje oko", skupina pa je tudi napovedala izid debitantskega EP-ja A Side of the Story 1. marca 2018. Izdaji EP-ja je aprila in maja sledila turneja Dobar dan Tour po Sloveniji. Dan pred prvim nastopom v sklopu turneje (v Novem mestu, njihovem doma\xc4\x8dem mestu), 12. aprila, je skupina izdala singl "Ti dam" kot \xc4\x8detrti singl z EP-ja. Turneja se je zaklju\xc4\x8dila s koncertom 24. maja v Gala hali v Ljubljani. Na koncertu je vokalist Gregor Strasbergar naznanil, da je s skupino napisal \xc5\xbee dovolj pesmi, da bodo \xc4\x8dez poletje posneli, septembra pa izdali njihov prvi dolgometra\xc5\xbeni album. Kasneje so tudi na socialnih omre\xc5\xbenij naznanili, da bo album z naslovom Story iz\xc5\xa1el 21. septembra 2018, na 9. obletnico delovanja Kina \xc5\xa0i\xc5\xa1ka._NEWLINE_9. julija so izdali album posnetkov, nastalih na oddaji Iz\xc5\xa1tekani 22. maja, z naslovom Iz\xc5\xa1tekani, druga v seriji mnogih na\xc4\x8drtovanih izdaj posnetkov z oddaje (prvi je bil album z enakim naslovom Koala Voice). V za\xc4\x8detku septembra so izdali \xc5\xa1e zadnji singl s prihajajo\xc4\x8dega albuma Story z naslovom "Umru zate". Videospot je re\xc5\xbeirala sodobna glasbenica Katarina Re\xc5\xa1ek - Kukla.\n_START_SECTION_\nStory in Top Mont Tour\n_START_PARAGRAPH_\nSeptembra 2018 je skupina izdala prvenec Story pri zalo\xc5\xbebi SonicTribe. Album je bil na\xc4\x8deloma dobro sprejet, skupina pa je z albuma izdala skupaj kar devet singlov z videospoti._NEWLINE_Spomladi 2019 se je skupina odpravila na novo turnejo po Sloveniji z naslovom Top Mont Tour. Na koncertih so igrali pesmi z albuma, nekatere starej\xc5\xa1e pesmi, ki niso pri\xc5\xa1le na album, ter priredbo pesmi "Video Games" pevke Lane Del Rey.'